b"\n_START_ARTICLE_\nEsteban Morcillo S\xc3\xa1nchez\n_START_SECTION_\nCarrera acad\xc3\xa8mica i investigadora\n_START_PARAGRAPH_\nLlicenciat en medicina el 1974 a la UV, aconsegueix el doctorat dos anys m\xc3\xa9s tard. Completa els seus estudis amb la beca de la Comissi\xc3\xb3 Fulbright a diverses universitats dels Estats Units com la de Michigan o la Johns Hopkins, i tamb\xc3\xa9 del Regne Unit com la Strathclyde de Glasgow (Esc\xc3\xb2cia)._NEWLINE_Esteban Morcillo ha passat per tots els estaments universitaris: alumne, per a continuar com a becari, professor encarregat de curs, professor ajudant, professor agregat i, finalment, catedr\xc3\xa0tic d'universitat, primer en la Universitat d'Alcal\xc3\xa1 de Henares (1983), per a tornar definitivament als seus or\xc3\xadgens universitaris en la Universitat de Val\xc3\xa8ncia (1990), d'on \xc3\xa9s rector en l'actualitat. Abans ha estat deg\xc3\xa0 de la Facultat de Medicina i vice-rector de pol\xc3\xadtica cient\xc3\xadfica i investigaci\xc3\xb3 de la UV._NEWLINE_Autor de m\xc3\xa9s de 150 publicacions a revises internacionals indexades en Science Citation Index, majorit\xc3\xa0riament sobre la farmacologia de l'asma i EPOC. Tamb\xc3\xa9 \xc3\xa9s autor de cap\xc3\xadtols i llibrs de text sobre farmacologia i odontologia. La seua tasca investigadora ha estat finan\xc3\xa7ada per diversos ministeris del Govern espanyol i la Generalitat Valenciana.\n_START_SECTION_\nRector\n_START_PARAGRAPH_\nEl 2010 fou candidat a les eleccions rectorals de la UV, les quals guany\xc3\xa0 en segona volta davant la catedr\xc3\xa0tica d'economia financera Mar\xc3\xada Antonia Garc\xc3\xada-Benau amb el 57,23% dels vots. En la primera volta quedaren fora el catedr\xc3\xa0tic d'hist\xc3\xb2ria Antoni Furi\xc3\xb3 i el catedr\xc3\xa0tic d'economia aplicada Vicent Soler. Morcillo va rebre el suport majoritari del professors universitaris. El proc\xc3\xa9s electoral del 2010 estigu\xc3\xa9 marcat pel nombre de candidatures (4), mai tan nombrosa i que va obligar a la celebraci\xc3\xb3 de dues votacions, en primera i segona volta; i el fet que per primera volta es va posturlar una profesora a candidata a rectora de la Universitat de Val\xc3\xa8ncia. Per a les eleccions del 2018 es deix\xc3\xa0 de presentar."